เมื่อวันที่  6  ต.ค. พล.ท.สรรเสริญ แก้วกำเนิด โฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ(คสช.) แสดงความพอใจที่ประเทศไทยได้รับมอบโบราณวัตถุยุคก่อนประวัติศาสตร์ จากสหรัฐอเมริกากลับคืน รวมจำนวน  12  รายการ ซึ่งถือเป็นก้าวแรกของความสำเร็จภายใต้ความทุ่มเทของคณะกรรมการติดตามโบราณวัตถุของไทยในต่างประเทศ ที่รัฐบาลให้ความสำคัญเป็นอย่างมาก โดยนายกฯ ขอบคุณทางการสหรัฐฯ ที่ช่วยอำนวยความสะดวกเป็นอย่างดีทำให้ภารกิจนี้สำเร็จลุล่วง